
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1617 

31 Ιουλίου 2015 


ΑΠΟΦΑΣΕΙ Σ 

Αριθμ. Γ.Δ.Ο.Π.ΟΟΟΙ 062ΕΞ 2015/Χ.Π. 2412 
Άρση περιορισμών της Πράξης Νομοθετικού Περιεχο¬ 
μένου της 18.7.2015 (Α' 84) για τη διενέργεια συναλ¬ 
λαγών στις ελληνικές οργανωμένες αγορές επί χρη¬ 
ματοπιστωτικών μέσων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. των παραγράφων 10 και 18 του άρθρου πρώτου της 
Πράξης Νομοθετικού Περιεχομένου της 18ης Ιουλίου 
2015 «Επείγουσες ρυθμίσεις για τη θέσπιση περιορισμών 
στην ανάληψη μετρητών και τη μεταφορά κεφαλαίων 
και τις τροποποιήσεις των Νόμων 4063/2012, 4172/2013, 
4331/2015 και 4334/2015» (Α' 84), 

β. του Π.δ. 111/2014 «Οργανισμός Υπουργείου Οικονο¬ 
μικών» (Α' 178), όπως ισχύει, 

δ. του Π.δ. 45/2015 «Διορισμός Υπουργού Οικονομικών» 
(Α' 73), 

ε. του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπονται 
στο άρθρο πρώτο της από 18 Ιουλίου 2015 Πράξης Νο¬ 
μοθετικού Περιεχομένου (Α' 84). 

3. Την από 31/07/2015 εισήγηση της Τράπεζας της 
Ελλάδος. 

4. Την από 31/07/2015 εισήγηση του Διοικητικού Συμ¬ 
βουλίου της Επιτροπής Κεφαλαιαγοράς. 

5. Την εισήγηση του Συμβουλίου Συστημικής Ευστάθειας. 

6. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Κατά παρέκκλιση των παρ. 4 και 6 και του στοιχείου 
δ' της παρ. 10 του άρθρου πρώτου της από 18 Ιουλίου 
2015 Πράξεως Νομοθετικού Περιεχομένου (Α' 84), επι¬ 
τρέπονται μεταφορές κεφαλαίων από Ίδρυμα, όπως 
αυτό ορίζεται στην παρ. 1 του άρθρου πρώτου της ως 
άνω Πράξεως Νομοθετικού Περιεχομένου στις κατω¬ 
τέρω περιπτώσεις: 


1. Προκειμένου για μεταφορές κεφαλαίων στην Ελλά¬ 
δα μέσω των οικείων συστημάτων εκκαθάρισης και δια¬ 
κανονισμού συναλλαγών α) για την εκκαθάριση, συμπε- 
ριλαμβανομένης της διαχείρισης ασφαλειών (ηταΓρίπ), 
και το διακανονισμό, μέχρι και τον τελικό δικαιούχο, 
συναλλαγών επί χρηματοπιστωτικών μέσων του άρ¬ 
θρου 5 του Ν. 3606/2007 (Α' 195), τα οποία αποτελούν 
αντικείμενο διαπραγμάτευσης σε Οργανωμένες Αγο¬ 
ρές και Πολυμερείς Μηχανισμούς Διαπραγμάτευσης 
(εφεξής ΠΜΔ) στην Ελλάδα (εφεξής «Χρηματοπιστωτικά 
Μέσα»), περιλαμβανομένων και όλων των τυχόν εξόδων 
και προμηθειών που αφορούν τις συναλλαγές αυτές 
και β) για την εκπλήρωση υποχρεώσεων καταβολής 
χρημάτων και εν γένει χρηματικών διανομών από τους 
εκδότες προς τους δικαιούχους χρηματοπιστωτικών 
μέσων του άρθρου 5 του Ν. 3606/2007, ενδεικτικούς λόγω 
τακτικής λήξης τους, εταιρικών ή παρεμφερών πράξεων 
(πληρωμές τοκομεριδίων, μερισμάτων και άλλες σχε¬ 
τικές μορφές εσόδων), σύμφωνα με τα οριζόμενα στις 
παραγράφους 2 και 3. 

2. Εάν πρόκειται για αγορά Χρηματοπιστωτικών Μέ¬ 
σων ή το άνοιγμα θέσεων επί παραγώγων σε Χρηματο¬ 
πιστωτικά Μέσα, τότε πρέπει να έχει πιστωθεί, μετά την 
έναρξη ισχύος της παρούσας, με νέα κεφάλαια τουλάχι¬ 
στον ισόποσα με τις ανάγκες της εκκαθάρισης/ διακα¬ 
νονισμού της συναλλαγής αγοράς Χρηματοπιστωτικών 
Μέσων ή ανοίγματος και διατήρησης θέσεων επί πα¬ 
ραγώγων χρηματοπιστωτικών μέσων των περιπτώσεων 
(δ) έως (ι) του άρθρου 5 του Ν. 3606/2007, ο τραπεζικός 
λογαριασμός του δικαιούχου, από τον οποίο πραγμα¬ 
τοποιείται η μεταφορά, ή ο λογαριασμός πελατείας 
που τηρεί ο παρέχων τις επενδυτικές υπηρεσίες σε 
Ίδρυμα, από τον οποίο πραγματοποιείται η μεταφορά, 
για λογαριασμό του δικαιούχου. 

Ως νέα κεφάλαια νοούνται αυτά που πιστώνονται 
στους οικείους τραπεζικούς λογαριασμούς στο Ίδρυμα 
μετά την έναρξη ισχύος της παρούσας (εφεξής «νέα κε¬ 
φάλαια») και προέρχονται α) από έμβασμα εξωτερικού, 
β) από το προϊόν πώλησης χρηματοπιστωτικών μέσων 
του άρθρου 5 του Ν. 3606/2007, εξαιρουμένων εκείνων 
του στοιχείου γ' του ως άνω άρθρου 5, γ) από επιστρο¬ 
φή ασφαλειών (ιτΐ3ΐτ)ίη), η κάλυψη των οποίων αρχικά 
προήλθε από κεφάλαια των περιπτώσεων α', β', δ', ε' 
και ζ' της παρούσας παραγράφου, δ) από χρηματικές 
διανομές στους δικαιούχους των χρηματοπιστωτικών 

μέσων του άρθρου 5 του Ν. 3606/2007, συνδεόμενες με 
τα οικεία χρηματοπιστωτικά μέσα, ενδεικτικός λόγω 
τακτικής λήξης τους, εταιρικών ή παρεμφερών πράξεων 
(πληρωμές τοκομεριδίων, μερισμάτων και άλλες σχετι¬ 
κές μορφές εσόδων), ε) από πιστώσεις προερχόμενες 
από θέσεις σε παράγωγα χρηματοπιστωτικά μέσα των 
περιπτώσεων (δ) έως (ι) του άρθρου 5 του Ν. 3606/2007, 
στ) από υφιστάμενα κατά την έναρξη ισχύος της παρού¬ 
σας ελεύθερα πιστωτικά υπόλοιπα δικαιούχων σε επεν¬ 
δυτικούς λογαριασμούς που τηρούνται σε Ιδρύματα από 
εταιρείες παροχής επενδυτικών υπηρεσιών κατά την 
έννοια του ν. 3606/2007 που λειτουργούν στην Ελλάδα 
και ζ) από καταβολή σε μετρητά σε πιστωτικά ιδρύματα 
και εταιρίες παροχής επενδυτικών υπηρεσιών, τα οποία 
εκτελούν τις οικείες συναλλαγές, του τιμήματος αγοράς 
των Χρηματοπιστωτικών Μέσων που παραγγέλλονται 
να αποκτηθούν. Προς υποδοχή των νέων κεφαλαίων, 
τα ιδρύματα δύνανται, κατά παρέκκλιση της παρ. 6 του 
πρώτου άρθρου της από 18 Ιουλίου 2015 Πράξεως Νο¬ 
μοθετικού Περιεχομένου, να ανοίγουν ή προσθέτουν 
νέους ειδικού τύπου λογαριασμούς ή υπολογαριασμούς, 
πρόσθετους σε ή συνδεδεμένους με υφιστάμενους τρα¬ 
πεζικούς λογαριασμούς, κατόπιν αιτήματος δικαιούχου 
τους. Οι εν λόγω ειδικού τύπου λογαριασμοί ή υπολο- 
γαριασμοί θα χρησιμοποιούνται αποκλειστικός προς 
εξυπηρέτηση των συναλλαγών των παραγράφων 1 και 
2 και σ’ αυτούς θα πιστώνονται μόνον νέα κεφάλαια. 
Κεφάλαια που μεταφέρονται από τους ως άνω ειδικού 
τύπου λογαριασμούς / υπολογαριασμούς, σε άλλους 
λογαριασμούς, πέραν του σκοπού της εκκαθάρισης και 
διακανονισμού των συναλλαγών σε Χρηματοπιστωτικά 
Μέσα της παρ. 1, δεν νοούνται πλέον νέα κεφάλαια. 

3. Επιτρέπονται μεταφορές κεφαλαίων εντός του 
ελληνικού τραπεζικού συστήματος, χωρίς τους περιο¬ 
ρισμούς της παρ. 2 του παρόντος, και στις ακόλουθες 
περιπτώσεις: 

α) Όταν διενεργούνται για την εκπλήρωση υποχρε¬ 
ώσεων εκκαθάρισης και διακανονισμού (ί) συναλλαγών 
ειδικής διαπραγμάτευσης σε Οργανωμένες Αγορές και 
ΠΜΔ που λειτουργούν στην Ελλάδα, (ν) συναλλαγών που 
διενεργούνται προς κάλυψη υποχρεώσεων εκπρόθεσμου 
διακανονισμού επί χρηματοπιστωτικών μέσων (ίαίΐοά 
ΐΓ3άθδ) και ίϋ) για την κάλυψη υποχρεώσεων παροχής 
ασφαλειών (πιβι-ρίη), 

β) για την εκπλήρωση υποχρεώσεων από επενδυτι¬ 
κές πράξεις ΟΣΕΚΑ του ν. 4099/2012 (Α'250) που έχουν 
αδειοδοτηθεί από την Επιτροπή Κεφαλαιαγοράς, ΟΕΕ 
του Ν. 4209/2013 (Α' 253)που αποτελούν αντικείμενο δια¬ 
χείρισης ΑΕΔΟΕΕ που έχουν αδειοδοτηθεί από την Επι¬ 
τροπή Κεφαλαιαγοράς, ανώνυμων εταιριών επενδύσεων 
χαρτοφυλακίου του Ν. 3371/2005 (Α' 178) ασφαλιστικών 
εταιριών του Ν.δ. 400/1970 (Α' 10) ταμείων επαγγελματι¬ 
κής ασφάλισης και ασφαλιστικών οργανισμών/ φορέων 
κοινωνικής ασφάλισης, 

γ) όταν διενεργούνται για την εκπλήρωση υποχρεώ¬ 
σεων από θέσεις επί παράγωγων χρηματοπιστωτικών 
μέσων των περιπτώσεων (δ) έως (ι) του άρθρου 5 του 
Ν. 3606/2007, για τη χρονική μετακύλιση αυτών (ωΙΙονθή, 
για τις ανάγκες κάλυψης με μετρητά του ημερήσιου ή 
τελικού διακανονισμού τους (πΊ3ΐ1<-ίο-πΊ3ΐ1<Θΐ), καθώς και 
για την κάλυψη ελλειμμάτων περιθωρίων ασφάλειας για 
χαρτοφυλάκια ασφαλείας του Ν. 2843/2000 (Α' 219), που 
υφίσταντο μέχρι και την 26η Ιουνίου 2015, 


δ) όταν συνδέονται με την ικανοποίηση υφιστάμενων 
κατά την έναρξη ισχύος της τραπεζικής αργίας στις 
28.6.2015 πάγιων εντολών για μεταφορά κεφαλαίων από 
καταθετικούς λογαριασμούς προς ΟΣΕΚΑ αδειοδοτημέ- 
νους από την Επιτροπή Κεφαλαιαγοράς ή προς ΟΕΕ ή 
προς αμοιβαία κεφάλαια υηίί-ΙίηΙ<θά στο πλαίσιο αποτα- 
μιευτικών-επενδυτικών προγραμμάτων / λογαριασμών. 

4. Επιτρέπονται μεταφορές κεφαλαίων στην Ελλάδα 
για την απόκτηση α) νεοεκδιδόμενων Χρηματοπιστω¬ 
τικών Μέσων που εκδίδονται στο πλαίσιο αύξησης κε¬ 
φαλαίου ή έκδοσης ομολογιακού δανείου και β) κάθε 
είδους τίτλων που εκδίδονται από πιστωτικά ιδρύματα 
που εδρεύουν στην Ελλάδα, προς ανακεφαλαιοποίησή 
τους. 

5. Το προϊόν εκκαθάρισης και διακανονισμού συναλ¬ 
λαγών επί Χρηματοπιστωτικών Μέσων, καθώς και το 
ποσό των χρηματικών διανομών της περίπτ. β' της παρ. 
1, δύναται να πιστώνεται σε τραπεζικό λογαριασμό μέχρι 
και του τελικού δικαιούχου, και εκτός του ελληνικού 
τραπεζικού συστήματος, εφόσον μέσω του λογαριασμού 
αυτού γινόταν η εκκαθάριση και ο διακανονισμός των 
συναλλαγών του οικείου επενδυτικού λογαριασμού πριν 
από την έναρξη της τραπεζικής αργίας της 28ης Ιουνί¬ 
ου 2015. Εφόσον οι οικείες συναλλαγές καταρτίζονται 
εκτός οργανωμένων αγορών ή ΠΜΔ , ο αιτούμενος τη 
μεταφορά των κεφαλαίων και το διακανονισμό πρέπει 
να προσκομίζει στο Ίδρυμα ή το αρμόδιο για την εκκα¬ 
θάριση και διακανονισμό νομικό πρόσωπο πλήρη τεκμη¬ 
ρίωση της συναλλαγής αυτής, προσκομίζοντας, ενδει¬ 
κτικά, τα στοιχεία εντολής ή το έντυπο διακανονισμού, 
σε ηλεκτρονική ή έγχαρτη μορφή, που περιλαμβάνει τα 
στοιχεία και τις λεπτομέρειες του διακανονισμού, ή και 
άλλα στοιχεία της συναλλαγής, που τεκμηριώνουν τη 
διενέργειά της. Ως λογαριασμοί τηρούμενοι στο ελλη¬ 
νικό τραπεζικό σύστημα νοούνται οι λογαριασμοί που 
αντικρίζονται με λογιστικές εγγραφές στην Τράπεζα 
της Ελλάδος και το ΙΒΑΝ του οικείου ιδρύματος φέρει 
το πρόσημο ΟΒ. Η πίστωση του προϊόντος εκκαθάρισης 
και διακανονισμού σε τραπεζικό λογαριασμό μέχρι και 
του τελικού δικαιούχου και εκτός του ελληνικού τραπε¬ 
ζικού συστήματος δύναται να πραγματοποιείται και για 
νέους επενδυτικούς λογαριασμούς, εφόσον τα κεφάλαια 
μέσω των οποίων έχουν πραγματοποιηθεί οι αγορές ή 
το άνοιγμα θέσεων επί παραγώγων έχουν εισρεύσει από 
τραπεζικούς λογαριασμούς του εξωτερικού. 

6. Επιτρέπονται μεταφορές κεφαλαίων από Ίδρυμα, 
και εκτός Ελλάδος, για να καθίσταται δυνατή η επανε- 
πένδυση διαθεσίμων α) ΟΣΕΚΑ του Ν. 4099/2012, όπως 
ισχύει, που έχουν αδειοδοτηθεί από την Επιτροπή Κε¬ 
φαλαιαγοράς, ΟΕΕ του Ν. 4209/2013 που αποτελούν 
αντικείμενο διαχείρισης ΑΕΔΟΕΕ που έχουν αδειοδο- 
τηθεί από την Επιτροπή Κεφαλαιαγοράς, β) ανώνυμων 
εταιριών επενδύσεων χαρτοφυλακίου του Ν. 3371/2005, 
γ) ασφαλιστικών εταιριών του Ν.δ. 400/1970, δ) ταμείων 
επαγγελματικής ασφάλισης και ε) ασφαλιστικών οργα¬ 
νισμών/ φορέων κοινωνικής ασφάλισης, τα οποία δια¬ 
θέσιμα είναι τοποθετημένα σε χρηματοπιστωτικά μέσα 
του εξωτερικού. Η επανεπένδυση θα γίνεται σε χρημα¬ 
τοπιστωτικά μέσα σύμφωνα με τη σημερινή επενδυτική 
πολιτική των ανωτέρω, δεν θα υπερβαίνει σε αξία, την 
εκάστοτε διαμορφούμενη αξία του χαρτοφυλακίου που 
είναι επενδεδυμένο στο εξωτερικό κατά την έκδοση της 
παρούσας, και θα αφορά ιδίως τα διαθέσιμα που προ- 

έρχονται από πωλήσεις χρηματοπιστωτικών μέσων που 
αποτελούν αντικείμενο διαπραγμάτευσης σε οργανωμέ¬ 
νες αγορές και ΠΜΔ του εξωτερικού, εξόφληση τέτοιων 
χρηματοπιστωτικών μέσων ή διανομές συνδεόμενες με 
αυτά τα χρηματοπιστωτικά μέσα. 

Αρθρο 2 

Η απαγόρευση του στοιχείου γ' της παρ. 10 του άρ¬ 
θρου πρώτου της από 18 Ιουλίου 2015 Πράξης Νομο¬ 
θετικού Περιεχομένου δεν καταλαμβάνει τη μεταφορά 
χρηματοπιστωτικών μέσων σε θεματοφύλακα εκτός Ελ¬ 
λάδος προς εκκαθάριση και διακανονισμό συναλλαγών 
επί των εν λόγω χρηματοπιστωτικών μέσων. Εφόσον 
οι οικείες συναλλαγές καταρτίζονται εκτός οργανωμέ¬ 
νων αγορών ή ΠΜΔ, όπως ενδεικτικώς σε περίπτωση 
σύστασης ενεχύρου, ο αιτούμενος τη μεταφορά των 


χρηματοπιστωτικών μέσων, στο πλαίσιο του διακανονι¬ 
σμού, πρέπει να προσκομίζει στον οικείο θεματοφύλακα 
πλήρη τεκμηρίωση της συναλλαγής, προσκομίζοντας, 
ενδεικτικά, τα στοιχεία της συναλλαγής σε συνδυασμό 
με την εντολή μεταφοράς τίτλων, το έντυπο διακανονι¬ 
σμού σε ηλεκτρονική ή έγχαρτη μορφή που περιλαμβά¬ 
νει τα στοιχεία και τις λεπτομέρειες του διακανονισμού 
και της υποκείμενης συναλλαγής ή άλλα στοιχεία αυτής, 
που τεκμηριώνουν τη διενέργειά της. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2015 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΜ: ννβόπΐ33ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































